
SYNSPUNKT 


IFØR  DIG  GUDS  RUSTNING 


At  kunne  føle  sig  tryg  i  et 
fjendtligt  eller  ubehage- 
ligt miljø  er  et  medfødt  behov 
hos  os  alle.  Vi  søger  beskyt- 
telse mod  uindbudte  ting  eller 
mennesker,  som  trænger  sig 
på.  Vi  søger  sikkerhed  mod 
trusler  eller  vold. 

Nogle  har  kaldt  et  sådant 
medfødt  behov  om  beskyttel- 
se for  ønsket  om  et  sikker- 
hedsnet. 

Apostlen  Paulus  kendte 
dette  ønske  om  at  opnå  sik- 
kerhed, da  han  skrev  til  efe- 
serne  om  de  kampe,  som  de 
var  ude  for.  Men  han  satte 
deres  lidelse  ind  i  en  åndelig 
sammenhæng,  da  han  sagde: 

"Thi  den  kamp,  vi  skal 
kæmpe,  er  ikke  med  kød  og 
blod,  men  mod  magterne  og 
myndighederne,  mod  ver- 
densherskerne i  dette  mørke, 
mod  ondskabens  åndemagter 
i  himmelrummet"  (Ef.  6:12). 

Og  hvad  foretrak  han  som 
åndelig  beskyttelse? 

Guds  rustning! 

"Ifør  jer  Guds  fulde  rust- 
ning, så  I  kan  holde  stand 
mod  Djævelens  snigløb.  Tag 
derfor  Guds  fulde  rustning 
på,  for  at  I  må  kunne  stå 
imod  på  den  onde  dag  og 
holde  stand  efter  at  have  be- 
sejret alt.  Stå  da  med  sandhe- 
den spændt  som  et  bælte  om 
jeres  lænder,  og  iførte  'retfær- 
digheden som  brynje.'  tag 
som  sko  på  jeres  fødder  vil- 
lighed til  at  forkynde  fredens 
evangelium,  løft  i  al  jeres 
færd  troens  skjold,  hvormed  I 
kan  slukke  alle  den  Ondes 
gloende  pile,  tag  imod  'frel- 
sens hjelm'  og  Åndens  sværd, 
som  er  Guds  ord"  (Ef.  6:11, 
13-17). 

En  sådan  beskyttelse,  en 
sådan  rustning  og  Guds  sikre 


ord  gives  os  gennem  Kirkens 
generalkonferencer. 

Det  er  en  beskyttelse,  som 
vi  kan  omgive  os  med,  og 
som  med  kærlighed  er  blevet 
slået  om  os  af  disse  hellige 
tjenere,  hvis  råd  og  vidnes- 
byrd lyder  ved  konferencerne, 
og  som  helt  sikkert  er  god- 
kendt af  ham,  hvis  Kirke  det 
er. 

Det  er  nu  tiden  for  os  til  at 
iføre  os  Guds  fulde  rustning 
og  stå  fast  imod  ondskabens 
magt  i  vore  dage. 

Ved  afslutningen  af  okto- 
berkonferencen 1991  talte 
præsident  Thomas  S.  Mon- 
son,  som  er  andenrådgiver  i 
Det  Første  Præsidentskab,  på 
præsident  Ezra  Taft  Bensons 
vegne.  Han  sammenfattede 
generalkonferencen  og  sagde: 

"Konferencetalerne  har 


fremhævet  vor  tids  problemer 
og  nødvendigheden  af,  at  vi 
sikrer  os,  at  vi  lever  i  overens- 
stemmelse med  evangeliets 
principper.  Derved  kan  vi  alle 
gøre  os  fortjente  til  Herrens 
fællesskab,  der  kan  vejlede  os 
på  vores  rejse  i  livet,  og  gen- 
nem vores  lydighed  kvalifice- 
re os  til  de  velsignelser,  som 
han  ønsker  at  give  os". 

Præsident  Benson  har  ofte 
fremhævet  betydningen  af  fa- 
milien: "Husk,  at  familien  er 
en  af  Guds  stærkeste  fæstnin- 
ger mod  vor  tids  onder. 
Hjælp  med  til  at  bevare  din 
familie  stærk,  nært  knyttet  og 
værdig  til  vor  himmelske  Fa- 
ders velsignelser.  Når  I  gør 
det,  vil  I  modtage  tro  og  styr- 
ke, som  vil  velsigne  jer  for 
evigt. 

Vore  hjem  har  behov  for 


Præsident  Benson  har  ofte  fremhævet  betydningen  af  familien.  Han 
siger  den  er  vores  stærkeste  værn  mod  vor  tids  onder.  (TD-foto). 


de  velsignelser,  som  kommer 
af  et  dagligt  fællesskab  med 
Gud.  Dagens  uenigheder  og 
irritationer  vil  smelte  bort, 
når  familien  nærmer  sig  Him- 
lens trone  sammen.  Enighe- 
den vokser.  Kærlighedens 
bånd  vil  blive  styrket  og  him- 
lens fred  indtræde." 

Det  er  vanskelige  tider.  Vi 
behøver  ikke  kigge  langt  for 
at  finde  skilsmisser,  seksuelt 
misbrug  af  enhver  slags  og 
uærbødig  støj,  som  forstyrrer 
vores  åndelige  kommunika- 
tionskanal. Der  findes  striden- 
de røster,  som  overhovedet 
ingen  åndelige  toner  indehol- 
der. Der  findes  en  overflod  af 
mishandling  af  ægtefæller  og 
børn.  Der  findes  megen  sel- 
viskhed, narkotikamisbrug  og 
søgen  efter  øjeblikkelig  beløn- 
ning med  lidt  eller  slet  ingen 
indsats  samt  åndelige  syg- 
domme i  form  af  begær,  grå- 
dighed og  korruption. 

Modstanderen  har  med  så- 
danne onder  til  hensigt  at  få 
os  til  at  føle  os  usikre.  Men 
vores  sikkerhedsnet  er  fintma- 
sket og  knyttet  sammen  af 
trofasthed,  troskab  og  retfærd. 

Brødrene  har  i  deres  inspi- 
rerende budskaber,  som  du 
kunne  læse  i  Stjernen  i  janu- 
ar, strikket  et  varmt  og  beha- 
geligt evangelisk  tæppe,  som 
er  stort  nok  til  at  invitere  hele 
verden  indenfor,  hvor  de  kan 
føle  dets  beskyttende  indfly- 
delse. 

Tak  til  Gud  for  udgydelsen 
af  hans  Ånd.  Ifør  jer  de 
smukt  strikkede  budskaber 
fra  oktoberkonferencen,  for 
det  er  Guds  ord  til  hele  ver- 
den i  1992.  □ 

Hjælpeforeningen  - 150  år 


11992  fejrer  kvinder  overalt 
i  verden  fejrer  dette  gen- 
nem at  tjene  andre. 

Sarah  M.  Kimball  og  hen- 
des syerske  Margeret  Cook 
forenede  i  kærlighed  deres 
anstrengelser  for  at  lave  klæ- 
der til  de  mænd,  som  arbej- 
dede på  templet  i  Nauvoo  i 
foråret  1842. 

Hjælpeforeningens 
første  aktivitet 

Syersken  havde  ikke  råd  til 
at  købe  stof,  men  hun  ønske- 
de at  dele  ud  af  sine  evner  og 
søster  Kimball  tilbød  at  kom- 
me med  stofferne.  Dette  var 
begyndelsen  til  Hjælpefore- 
ningens organisering,  hvis 
motto  er  "kærligheden  ophø- 
rer aldrig." 

Kom  med  jeres 
eget  bidrag 

Nu  150  år  senere  opfor- 
drer Hjælpeforeningens  ledere 
søstre  overalt  i  verden  til  at 
bygge  på  dette  grundlag, 
nemlig  at  tjene,  således  som 
det  blev  fastlagt  for  150  år  si- 
den, og  søstrene  opfordres  til 
at  opfordres  til  at  komme 
med  deres  eget  bidrag  hertil  - 
uanset  om  det  er  ting,  tid  eller 
færdigheder  -  ved  at  tjene  an- 
dre. 

Som  festligholdelse  af  150 
året  for  grundlæggelsen  af 
Hjælpeforeningen  i  Nauvoo  i 
Illinois  den  17.  marts  1842 
beder  Hjælpeforeningens  præ- 
sidentskab søstrene  om  at  fej- 
re dette  150-år  gennem  tjene- 
steprojekter med  mottoet 
"kærligheden  ophører  aldrig" 
som  tema. 


Præsidentskabet  for  Hjælpeforeningen  ønsker  at  alle  hjælpeforeningskvinder  engagerer  sig  i  sam- 
fundsnyttigt arbejde,  for  at  markere  Hjælpeforeningens  jubilæum  (TD-foto). 


-  Vi  yder  barmhjertigheds- 
tjeneste  hele  året  igennem, 
sagde  præsidentinden  for 
Hjælpeforeningen  søster  Elai- 
ne L.  Jack. 

Nye  tankebaner 

-  Vi  kan  nu  række  ud  til 
flere  end  nogen  sinde  før  og 
være  en  større  indflydelse  til 
gavn  for  det  gode,  når  vi  nu 
planlægger  projekter,  som  vil 
lede  os  ind  i  nye  tankebaner 
og  derved  komme  til  at  tjene 
andre  i  vort  samfund. 

-  Vi  ønsker  at  søstrnene  ser 
tilbage  til  Hjælpeforeningens 
rødder,  men  også  at  de  ser 


/  anledning  af  150-års  jubilæet  udsender  Kirken  en  smuk  hjæl- 
peforeningsplakat. 

fremad  og  erkender,  at  der 
stådiger  meget  at  gøre  i  form 
af  at  række  ud  mod  samdfun- 
det.  Når  vi  oplever  den  ånd, 
som  kommer  gennem  at  tje- 
ne, som  kan  denne  fejring  af 
1 50-året  give  anledning  til 
endnu  større  tjenester  end  no- 
gen sinde  før. 

I  henhold  ti  retningslinier- 
ne for  festligholdelsen,  så  skal 
hver  eneste  lokal  festlighol- 
delse være  et  "fejring  gennem 
tjeneste  projekt",  som  omfat- 
ter alle  søstrene  i  en  menings- 
fyldt tjeneste  og  giver  dem 
mulighed  for  at  udvikle  og 
udøve  barmhjertighed,  nyde 
et  forenet  søsterskab  samt 
planlægge  og  udføre  en  eller 
flere  lokale  tjenesteprojekter, 
som  vil  være  til  velsignelse 
for  for  mennesker  i  samfun- 
det. 

-  Der  vil  blive  stor  gavn, 
når  alle  i  en  enhed  er  involve- 
ret i  at  finde  frem  til  det  bed- 
ste projekt,  forklarede  præsi- 
dentinde  Jack. 

Tag  alle  del 

-  Hvis  alle  deltager  i  drøf- 
telsen af,  hvilket  projekt  man 
skal  udvælge,  deltager  i  un- 


dersøgelsen heraf,  træffer  be- 
slutningerne sammen  og  der- 
efter bønsomt  overvejer,  hvad 
der  er  bedst  for  samfundet,  vil 
dette  blive  et  stærkt  bånd,  der 
vil  knytte  de  søstre  sammen, 
som  deltager  og  så  vel  som  at 
være  til  stor  gavn  for  samfun- 
det. 

Hver  eneste  søster  kan  bi- 
drage til  projektet  på  sin  egen 
måde,  og  gøre  brug  af  sine 
egne  færdigheder  og  tid.  En 
har  måske  kun  tid  til  at  plan- 
lægge, ,  mens  en  anden  har 
tid  til  selve  projektet. 

Find  jeres 
egne  rødder 

Præsidentinde  Jack  tilføjer: 
-  Vi  beder  de  lokale  ward  og 
grene  om  at  finde  frem  til 
grundlæggelsen  af  Hjælpefo- 
reningen i  deres  eget  område, 
så  de  kan  anerkende  disse 
rødder  og  bygge  på  dem. 

En  international  satellitud- 
sedelse,  der  fejrer  dette  ver- 
densomspændende søster- 
skab, vil  blive  udsendt  den 
14.  marts  fra  Tabernaklet  og 
sendt  via  sattelit  til  frem  kon- 
tinenter. 

Hver  lokal  enhed  skal  ud- 


færdige en  historisk  optegnel- 
se over  dets  egen  hjælpefore- 
ning og  medtage  den  i  præ- 
sentationen "Et  fællesskab  af 
søstre",  som  skal  gives  til  sø- 
strene i  nærheden  af  den  14. 
marts  samt  deres  tjenestepro- 
jekt, altsammen  som  en  del  af 
1 50-året. 

Fokus  på 
læsefærdighed 

Hjælpeforeningen  vil  også 
fokusere  på  læsefærdigheden  i 
1992. 

-  Vi  tror,  at  hver  eneste 
kvinde  bør  have  mulighed  for 
at  lære  at  læse  og  skrive,  så 
hun  kan  lære  evangeliet,  un- 
dervise sin  familie  og  forbe- 
dre sine  egne  forhold.  Vi  øn- 
sker at  søstrene  er  opmærk- 
somme på,  hvordan  de  kan 
hjælpe  sig  selv  og  andre  frem 
til  en  grundlæggende  læsefær- 
dighed. Dette  gælder  ikke 
blot  i  udviklingslande,  men 
også  i  i-lande,  siger  præsi- 
dentinde Jack. 

Retningslinier  for  dette  læ- 
sefærdighedsprojekt  vil  blive 
fremsendt  til  de  lokale  ledere 
næste  år  når  undersøgelserne 
i  forbindelse  med  læsefærdig- 


hed og  uddannelse  er  gen- 
nemført. 

-  Vi  håber,  når  vi  nu  når 
denne  milepæl  i  Hjælpefore- 
ningen, at  vort  fokuys  leder 
os  frem  til  en  bedre  forståelse 
af  vort  motto  "kærligheden 
ophører  aldrig"  siger  Cieko 
N.  Okazaki,  som  er  førsteråd- 
giver i  Hjælpeforeningen. 

Tænk  på  de  mirakler,  som 
kan  indtræffe  overalt  i  verden 
gennem  denne  festligholdelse 
i  form  af  tjeneste.  En  af  de 
største  former  for  gavn,  som 
vil  komme  herved  er  den 
enighed,  som  vi  vil  føle  over- 
alt i  verden.  Vore  søster  vil 
føle  sig  involveret  i  noget, 
som  er  større  end  dem  selv, 
og  i  en  verdensomspændende 
og  værdifuld  sag,  slutter  præ- 
sidentinde Jack.  □ 

Jørgen  Ljungstrøm  1923-1991 


Mangeårig 
leder  for  Kir- 
kens oversæt- 
telse i  Dan- 
mark død. 


Med  Jørgen  Ljungstrøms 
død  søndag  den  10. 
november  1991  siger  Kirken 
i  Danmark  farvel  til  en  glad 
og  farvestrålende  person,  som 
både  i  første  række  og  bag 
kulisserne  har  spillet  en  stor 
rolle. 

Jørgen  voksede  op  sam- 
men med  sine  tre  brødre  i  Vi- 
gerslev i  Køben-  havn  og  gik 
på  sangskolen  i  København 
som  barn. 

I  Messen  på  Købmagerga- 
de fik  Jørgen  en  læreplads  in- 
den for  tøjbranchen,  og  sam- 
me sted  mødte  han  Grethe, 
som  også  var  i  lære.  De  blev 
gift  i  1945  og  fik  tre  børn  - 
Claus,  Dorrit  og  Hannah. 

Jørgen  og  Grethe  blev 
døbt  den  25.  august  1956  og 
blev  hurtigt  involveret  i  Kir- 
kens aktiviteter  med  ansvars- 
fulde stillinger.  Jørgen  har  bå- 
de været  grenspræsident  og 
medlem  af  højrådet  i  Køben- 
havns Stav. 

Det  umiddelbart  mest  syn- 
lige tegn  på  Jørgens  virke  i 
Kirken  findes  inden  for  mu- 
sikken. Han  var  medlem  af 
den  komité,  der  stod  for  den 
nuværende  sangbog,  og  han 
var  den  store  samlende  kraft 
bag  den  nye  sangbog,  som 


Jørgen  Ljungstrøm  som  masser  af  kirkeoversættere  husker  ham  i  kontoret  på  Vodruffsvej  i  København. 
(TD-foto). 


ventes  at  udkomme  snart. 

Jørgen  har  endvidere  beri- 
get musiklivet  i  Kirken  i 
Danmark  som  dirigent  for 
Danmarks  Mormonkor,  der 
oplevede  at  optråde  på  turné 
i  Amerika  og  i  Rebild  Bak- 
ker. 

I  mange  år  dirigerede  Jør- 
gen wardskoret  i  Københavns 
3.  Ward  og  Københavns  stav- 
skor,  hvor  hans  altid  smitten- 
de smil  og  overraskende  gri- 
masser har  fået  mange  kor  til 
at  smile.  Jørgen  dirigerede 
også  det  danske  kor  ved  ind- 
vielsen af  templet  i  Stock- 
holm. 


En  mindre  kendt  del  af 
Jørgens  liv  er,  at  han  i  flere  år 
indtil  sin  pensionering  virkede 
som  Røde  Kors-besøgsven  i 
et  fængsel. 

De  sidste  godt  20  år  var 
Jørgen  ansat  i  Kirken.  Først 
på  Distributionscentret,  men 
efter  ganske  kort  tid  som  le- 
der af  Kirkens  oversættelses- 
kontor  og  redaktør  af  Stjer- 
nen. 

De  sidste  2  år,  inden  Jør- 
gen blev  pensioneret  i  1 990, 
var  han  redaktør  for  Kirke- 
nyt, de  lokale  sider  i  Stjernen, 
hvor  han  hævede  kvalitetsni- 
veauet. Jørgen  tilkommer  en 


stor  del  af  æren  for,  at  Kirke- 
nyt læses  først  af  mange  læse- 
re. 

Jørgen  havde  mange  pla- 
ner med  sin  pensionisttilvæ- 
relse, som  fik  en  brat  afslut- 
ning, da  han  blev  alvorligt 
syg.  Jørgen  og  Grethe  fik 
bl.a.  en  missionskaldelse  til  et 
besøgscenter  i  San  Diego  i 
Californien,  men  måtte  des- 
værre afslå  pga.  sygdom. 

Efter  længere  tids  sygdom 
døde  Jørgen,  og  vi  er  mange, 
der  savner  ham.  Men  vi  ser 
frem  til  at  møde  ham  igen.D 
Redaktionen 


FEBRUAR  1  992 
4 


Slægtsforskningen  trives 
på  Bornholm 


På  Bornholm  har  Kirkens 
medlemmer  på  trods  af 
deres  lave  antal  haft  stor  ind- 
flydelse på  slægtsforskning  i 
al  almindelighed. 

For  tre  år  siden  stiftedes 
Bornholms  slægtshistoriske 
forening  som  en  slags  udløber 
af  Centralbibliotekets  lokalhi- 
storiske arkiv.  Denne  for- 
ening er  et  udtryk  for  en 
stærkt  voksende  interesse  for 
at  finde  sine  rødder. 

Oprindeligt  var  der  blot 
nogle  få,  som,  når  de  mødtes 


på  arkivet  for  at  forske  i  deres 
slægt,  blev  enige  om,  at  slå 
sig  sammen  og  stifte  en  for- 
ening, så  de  kunne  hjælpe 
hinanden. 

Allerede  til  den  første  sam- 
ling, kom  der  omkring  40 
mennesker,  og  i  dag  er  der 
flere  end  60  medlemmer  af 
Bornholms  slægtshistoriske 
forening. 

Kom  helt  fra 
Australien 

Frants  Bøving,  som  bor  i 


Åkirkeby  og  er  grenspræsi- 
dent  i  Rønne,  var  en  af  med- 
stifterne af  den  lokalhistoriske 
forening.  Længe  før  han  blev 
medlem  af  Kirken,  begyndte 
han  at  interesser  sig  for 
slægtsforskning.  Han  stammer 
selv  fra  Sønderjylland,  men 
opdagede  på  et  tidspunkt,  at 
hans  mormor  var  bornhol- 
mer. 

For  tre  år  siden  var  han 
med  til  at  oprette  et  slægtshi- 
storisk  center  i  Kirken  i  Røn- 
ne som  en  underafdeling  af 
det  noget  større  i  København. 
Det  var  en  stor  hjælp  og  en 
virkelig  forbedring,  da  det 
kan  være  kostbart  at  rejse  til 
København  for  at  søge  oplys- 
ninger om  slægten. 

-  Derfor  hjælper  vi  også 
gerne  interesserede  slægtsfor- 
skere  med  vores  indeks,  for- 


tæller Frants  Bøving,  idet  han 
taler  om  ordinanseindekset, 
IGI.  -  Folk  kommer  langvejs 
for  at  søge,  tilføjer  br.  Bøving 
og  fortæller,  at  en  sommer 
havde  han  besøg  af  folk  så 
langvejs  fra  som  Australien. 

-  Centralbiblioteket  har  op- 
lysninger fra  hele  Bornholm, 
fortæller  br.  Bøving.  -  Vores 
kartotek  her  i  Kirken  omfat- 
ter hele  Danmark,  så  man 
har  mulighed  for  at  finde 
navne  fra  hele  kongeriget. 

Mange  bornholmere  dra- 
ger stor  nytte  af  dette  ordi- 
nanseindeks,  som  br.  Bøving 
på  denne  måde  har  stillet  til 
rådighed.  Selv  om  Kirkens 
medlemstal  på  Bornholm  er 
lille,  så  er  den  blevet  kendt  i 
slægtsforskerkredse  på  grund 
af  br.  Bøvings  indsats.  □ 
Lisbeth  Andersen 


Kirken  bliver  kendt  pa  grund  af  dens  store 
ressourcer  i  forbindelse  med  slægtsforskning. 


"Skipper"  Frants  Bøving  på  Sydtank  i  1989.  (Foto:  Bøving). 

DE  JYSKE  'APUP'ERS' 
TEMPELTUR 

54  unge  og  50  pladser 


De  unges  tempeltur  i  ef- 
terårsferien 1991  blev 
en  oplevelse  udover  de  sæd- 
vanlige. Vi  var  nemlig  54 
med  i  en  bus  til  50  personer. 
Det  gav  selvfølgelig  lejlighed 
til  at  komme  hinanden  nær- 
mere i  dobbelt  betydning. 
Bussen  startede  søndag  nat  i 
Odense  kl.24,  og  ruten  gik  vi- 
dere til  Fredericia,  Esbjerg, 
Herning,  Århus  og  til  sidst 
Frederikshavn.  Færgeoverfar- 
ten gik  stille  og  roligt,  og  vi 
mødte  endda  enkelte  andre 
tempelrejsende. 

De  spillegale 

Stille  og  roligt,  ja  ja,  altså 
lige  bortset  fra  Søren  Holm- 
boe fra  Esbjerg,  Frank  Niel- 
sen og  Thomas  Bornemann 
fra  Fredericia,  som  under- 
holdt det  halve  af  færgens 
passagerer  med  guitarspil  og 
fællessang.  Andre  forsøgte 
(forgæves)  at  få  lidt  søvn  i  øj- 
nene. Men  tiden  gik  med 
almindelig  hyggesnak  og  slik- 
spiseri.  Turen  op  gennem 
Sverige  gik  hurtigt,  fordi  vi 
havde  masser  af  sjov,  lige  fra 
Søren  Holmboes  skriftstedsvi- 
den  og  sang,  til  Anders  And- 
læsning, spil  og  almindelig 
hygge. 

Violinen 
fik  en  tur 

Midtvejs  blev  Hans-Henrik 
Grabe  opfordret  til  at  spille 
for  os.  Han  var  nemlig  kom- 
met direkte  fra  et  violinspille- 
stævne  i  København,  så  der- 
for lå  violinen  i  hattehylden. 
Det  gik  også  fint.  (Knap  så 
melodisk  lød  det,  da  en  af  pi- 
gerne skulle  forsøge  sig  som 
violinist!). 


Underholdningen  på  færgen  stod  Søren  Holmboe,  Thomas  Bornemann  og  Frank 
Nielsen  for.  (Foto:  BL). 


En  primarylærer 
imponeres 

Da  vi  nærmede  os  Stock- 
holm, begyndte  en  gruppe  af 
de  unge  piger  at  synge  sange 
fra  det  medbragte  sanghæfte, 
og  da  det  var  slidt  op,  be- 
gyndte de  så  at  synge  prima- 
rysange efter  hukommelsen. 
Det  var  (set  med  en  primary- 
lærers øjne)  imponerende, 
hvor  mange  sange  disse  unge 
mennesker  kunne  huske.  Det 
var  virkelig  dejligt  at  opleve, 
at  de  havde  så  meget  med  i 
hukommelsen  af  deres  bør- 
nelærdom. Vor  chauffør  fandt 
hurtigt  vandrehjemmet  i  Ny- 
nåshamn,  og  næste  morgen 
var  vi  tidligt  oppe,  da  arbej- 
det startede  kl.  8.00. 

De  unges 

ro  overrasker 

tempelpræsidentparret 

Mens  de  unge  ventede  på 
at  blive  kaldt  ind  til  dåbslo- 
kalet  var  der  en  imponerende 
ro  i  annekset,  hvor  de  op- 
holdt sig.  Alle  sad  meget  stille 
og  læste  i  Mormons  Bog,  de 
fleste  fordi  de  var  i  gang  med 
seminar.  Tempelpræsidentpar- 
ret kom  ind  til  dem,  idet  de 
troede,  at  det  var  nødvendigt 
at  sætte  en  video  til  for  at 
holde  de  unge  i  ro,  men  det 
var  absolut  ikke  nødvendigt. 
De  var  utroligt  ærbødige. 


Ønskede  at 
udføre  flere  dåb 

Formiddagen  gik,  og  tem- 
plets medarbejdere  troede,  at 
vi  så  var  færdige.  Men  det 
var  de  unge  bestemt  ikke  ind- 
stillet på.  De  ville  udføre  flere 
dåb!  Så  derfor  måtte  templets 
medarbejdere  finde  flere  nav- 
ne frem,  og  der  blev  udført 
mange  dåb! 

Fireside  med 
tempelpræsidentparret 

Om  eftermiddagen  holdt 
tempelpræsidentparret  en  fire- 
side i  kirkebygningen.  De  for- 
talte om  sig  selv  og  om,  hvor- 
dan de  gennem  deres  arbejde 
i  kirken  var  blevet  i  stand  til 
at  gøre  ting,  som  de  aldrig 
havde  troet  muligt,  og  kom- 
me steder,  de  aldrig  havde 


troet,  de  skulle  komme.  De 
fortalte  også,  hvor  imponere- 
de de  var  over  de  unges  ær- 
bødighed i  templet,  og  sagde, 
at  de  aldrig  havde  set  så  man- 
ge eksemplarer  af  Mormons 
Bog  i  dåbsværelset  før.  Vi  fik 
også  en  klaversolo  med  Tho- 
mas Bornemann  fra  Frederi- 
cia ved  klaveret  -  den  char- 
metrold. Carl- Johan  var 
nemlig  blevet  helt  misundelig 
over,  at  pigerne  altid  flokke- 
des om  Thomas  ved  klaveret, 
så  nu  skulle  han  have  en 
chance  for  at  spille  -  uden  al- 
le disse  forstyrrende  elemen- 
ter! Til  slut  fik  tempelpræsi- 
dentparret overrakt  en  gave, 
noget  typisk  dansk,  nemlig  en 
platte  med  et  af  Piet  Heins 
berømte  "Gruk". 


Aldrig  er  der  blevet  læst  så  meget  i  Mormons  Bog,  som  da  APUP 
ventede  på  at  komme  til  (Foto:  BL). 

Nåede  de  bussen? 

Da  bussen  skulle  køre,  var 
vi  ret  overbeviste  om,  at  alle 
var  med  i  bussen.  Bent  Bisga- 
ard var  sikker  på,  at  vi  lavede 
sjov  med  ham,  og  luntede 
stille  afsted  -  lige  til  han  op- 
dagede, at  bussen  virkelig 
havde  tænkt  sig  at  køre  uden 
ham  -  sikke  en  spurt!  Bagefter 
opdagede  vi  også,  at  Lars 
Nielsen  stadig  var  i  templet. 
Så  resten  af  rejsen  hed  det: 
"Er  Lars  og  Bent  med?  Godt 
så  kører  vi!" 

Gæt  og  grimasser 
-  og  vidnesbyrdmøde 

Da  vi  kom  hjem  til  van- 
drehjemmet om  aftenen  hav- 
de vi  først  en  hyggetime  med 
"Gæt  og  Grimasser"  ledet  af 
Jette  L.  Jensen  fra  Odense, 
og  det  var  mægtigt  sjovt.  Så 
fik  vi  forfriskninger,  og  vi  var 
ved  at  være  trætte  -  men  de 
unge  ville  have  et  vidnesbyrd- 
møde!  Så  vi  havde  vidnes- 
byrdmøde i  mere  end  1  time, 
og  der  var  rigtig  mange,  som 


Til  højre  ses  hele  gruppen  foran 
templet  i  Våsterhanninge,  inklu- 
sive tempelpræsident  Johnson. 
(Foto:BL). 


bar  deres  vidnesbyrd,  også 
blandt  de  helt  unge. 

Arbejdsdeling 

Næste  morgen  tog  det 
halve  hold  afsted  til  dåbses- 
sioner, mens  resten  fik  gjort 
vandrehjemmet  rent  og  pak- 
ket bussen.  De,  som  ikke  fik 
lejlighed  til  at  gøre  flere  dåb, 
havde  mulighed  for  sportsak- 
tiviteter i  kirkebygningen.  Vi 
nåede  heldigvis  at  få  taget  et 
fællesbillede  foran  templet. 
Tempelpræsidentparret  kom 
til  templet  i  det  samme,  så  de 
kom  med  på  billedet. 

Gamla  Stan  besøges 

Efter  middagen  kørte  vi 
ind  til  Stockholm  City,  hvor 
bussen  parkerede  ikke  langt 
fra  kongeslottet.  Vi  havde  så 
et  par  timer  fri  og  gik  rundt  i 
"Gamla  Stan"  i  små  grupper, 
hvor  vi  oplevede  lidt  af  hvert, 
og  fik  købt  alt  det  nødvendi- 
ge til  hjemturen  såsom  slik, 
frugt,  bånd  til  walk-man'en 
m.m. 


Chauffør  Erik  beviste  sit  talent 
til  at  spise  gigant-negerboller. 
(Foto:  BL). 


Lars  fra  Esbjerg  forsynede  sig 
da  der  skulle  spises  burgere. 
(Foto:  BL). 


Nå,  det  troede  du! 

Erik,  vores  chauffør,  som 
syntes  at  have  fået  sig  en  vel- 
fortjent lur  i  bussen,  skulle  ik- 
ke snydes,  syntes  pigerne,  så 
de  havde  købt  en  kæmpe  flø- 
debolle til  ham.  Den  ku'  han 
da  lige  klare  i  een  mundfuld  - 
troede  han! 

55  burgere  til 
sultne  hellige 

Turen  hjem  gik  hurtigt,  og 
højdepunktet  var,  da  vi  alle 
kom  på  burgerbar,  hvor  eks- 
pedienten troede,  at  han  hørte 
forkert,  da  vi  bestilte  55  bur- 
gere. De  fik  travlt!  Det  fik 
drengene  også  -  med  at  spise 
rester!  For  selvfølgelig  skulle 
pigernes  rester  ikke  smides 
væk,  når  der  var  drenge  i 
nærheden. 

Ramte  vi 
en  kutter? 

Da  vi  endelig  ved  23.30-ti- 
den  ankom  til  Goteborg,  gik 
det  op  for  os,  at  det  da  vist 
blæste  ret  meget:  Færgen  var 
en  halv  time  forsinket  pga. 
hårdt  vejr.  Ventetiden  blev, 
trods  det  sene  tidspunkt  for- 
drevet med  sjove  selskabsle- 
ge. Ombord  på  færgen  fort- 
satte morskaben,  i  hvert  faldt 
for  dem,  som  ikke  blev  søsy- 
ge. Ude  på  Kattegat  gik  bøl- 
gerne højt,  og  færgen  huggede 
flere  gange  så  hårdt  i  søen,  at 
vi  overvejede,  om  den  sejlede 
fiskekuttere  ned! 

Frederikshavn  Gren 
gav  morgenmad 
-  kl.  fire  om 
morgenen! 

Men  klokken  fire  kom  vi 
til  Frederikshavn,  og  i  kirken 
havde  de  morgenmad  klar  til 
os:  rundstykker  og  basser.  En 
halv  time  senere  kørte  vi  vi- 
dere hjemad,  men  nu  var  der 
ikke  længere  en  eneste  der 
var  vågen.  Altså  lige  bortset 
fra  chaufføren,  der  på  helt  su- 
veræn vis  havde  fragtet  os 
hjem  med  alle  mand,  m/k. 
Tak  for  turen,  Erik,  Birgit, 
Carl-Johan  m.  fl.  □ 
Bodil  G.  Christensen 
Herning  Gren. 

Mormon  forum 


Hvordan  kan  man  gøre  det  lettere 

for  familiemedlemmer,  som  ikke  kan  overvære 

en  tempel  vielse? 


Hvordan  vi  gjorde  det: 


Jonna  Folkmann.  Københavns 
2.  ward 

Imødekom  familiens  be- 
hovfor at  samles 

Det  er  jo  tit  foreslået,  at 
man  tager  dem  med  til  tem- 
plet, og  der  sørger  for,  at  no- 
gen (en  god  ven)  bliver  uden- 
for sammen  med  dem.  Jeg 
synes  det  er  problematisk,  for 
hvem  skal  afholde  rejseudgif- 
ten. Men  har  man  råd,  ja  så 
er  det  fint,  for  så  bag  efter  at 
gå  et  eller  andet  sted  hen 
sammen.  Jeg  valgte  at  give 
middag  nogle  dage  senere 
hjemme,  og  der  hygge  om  fa- 
milien. Men  det  er  desværre 
rigtigt,  at  familien  efter  deres 
målestok  ikke  syntes  der  hav- 
de været  noget  bryllup  og  at 
det  bare  var  én  af  mange 
hyggemiddage,  hvor  vi  alle 
var  samlet.  □ 
Jonna  Folkmann 
København  2.  ward 


Fortæl  familien,  hvad 
der  skal  foregå 

Jeg  tror  ikke,  at  man  kan 
fjerne  skuffelsen  helt  for  de 
slægtninge  og  familiemedlem- 
mer, der  ikke  kan  overvære 
en  tempelvielse.  Men  her  er, 
hvad  vi  har  gjort.  Da  vort 
første  barn  skulle  velsignes, 
inviterede  vi  vore  slægtninge 
med  i  kirken.  De  kom,  men 
kunne  ikke  lide  det.  En  af 
dem  sagde,  at  det  var  blas- 
femi. Fra  da  af  fortalte  vi 
dem,  hvad  der  skulle  foregå, 
når  børnene  skulle  velsignes, 
døbes  eller  have  præstedøm- 
met. Vi  sagde  til  dem,  at  de 
var  velkomne  til  at  være 
med,  men  de  valgte  stort  set 
altid  at  blive  væk.  De  to  gan- 
ge vi  nu  har  haft  vielser  i 
templet,  er  vore  mødre  blevet 
inviteret  til  både  bryllupsmid- 
dagen og  receptionen.  Det 
har  de  deltaget  i,  når  deres 
kræfter  slog  til  og  uden  store 
beklagelser  over  ikke  at  kun- 
ne være  med  i  templet.  □ 
Willi  Bloch  Johansen 
København  3.  ward 

Fortæl  familien,  at  be- 
slutningen ikke  kan 
ændres 

De  familiemedlemmer,  der 
ikke  kan  overvære  en  tempel- 
vielse, kan  være  inaktive 


Henning  K.  Frederiksen  Roskil- 
de ward 

medlemmer,  eller  det  kan  væ- 
re nære  familiemedlemmer, 
som  ikke  er  medlemmer  af 
kirken.  I  begge  tilfælde  må 
man  forvente,  at  de  er  ufor- 
stående overfor,  at  vielsen  fo- 
retages i  templet  i  Stockholm, 
og  de  vil  forsøge  at  få  dette 
ændret.  Den  største  hjælp  bå- 
de for  brudeparret  og  for  dis- 
se familiemedlemmer  -  måske 
forældre  -  er,  at  brudeparret, 
samtidig  med  at  de  fortæller 
dem,  at  nu  skal  der  være 
bryllup,  på  en  venlig  måde 
forklarer,  at  sidste  dages  helli- 
ge lader  sig  vie  i  templet  i 
Stockholm  -  og  det  kan  ikke 
ændres.  Foreslå  så  også,  at 
der  efter  hjemkomsten  fra 
templet  kan  holdes  en  højti- 
delighed i  kirkebygningen  i 


forbindelse  med  den  recepti- 
on, som  er  sædvane  i  kirken. 
Ved  højtideligheden  -  som  ik- 
ke må  være  en  efterligning  af 
folkekirkens  bryllupper  -  kan 
der  holdes  en  tale  om  evigt 
ægteskab  og  om  familiens  be- 
tydning i  frelsesplanen.  Disse 
emner  finder  genklang  hos 
mange  ikke-medlemmer  og 
er  således  et  godt  missionær- 
redskab. De  vil  også  i  hele 
forsamlingen  skabe  en  for- 
ståelse for,  at  parret  valgte  en 
tempelvielse.  Lykke  til  med 
brylluppet.  □ 
Stavspatriark 
Henning  K.  Frederiksen 


Lad  familien  deltage 
mest  muligt  i  forbere- 
delserne 

Det  er  en  glæde  og  stor 
velsignelse,  at  kunne  blive  be- 
seglet for  tid  og  al  evighed  i 
Herrens  tempel.  Det  er  den 
rigtige  måde  at  begynde  sit 
ægteskab  på,  for  et  sidste  da- 
ges helligt  ægtepar.  Men  for 
den  eventuelle  familie,  som 
ikke  er  medlem  af  kirken,  og 
som  naturligvis  ikke  kan  del- 
tage ved  selve  beseglingen,  er 
det  ofte  forbundet  med  svære 
følelser. 

Følgende  kan  være  en 
hjælp  til  at  gøre  et  tempelæg- 
teskab til  en  glædelig  begiv- 

VIDNESBYRD  FRA  LÆSERNE 


Herrens  sagte  hvisken 


Søster  Lis  Billeskov  reddede  sit  nyfødte  barn,  fordi  hun  lyttede  til 
Ånden.  (TD-foto). 


Biskop  Jens  Andersen  Allerød 
ward 


enhed,  også  for  de  forældre, 
søskende  eller  nære  familie 
som  ikke  kan  deltage  ved  sel- 
ve beseglingen  i  templet. 

Det  er  vigtigt  at  forstå,  at 
ens  forældre  og  familie  elsker 
en,  og  ønsker  det  bedste  for 
ægteparret.  Deres  opfattelse 
af  ægteskabet  og  forståelse  af 
templets  hellighed  er  en  helt 
anden  end  den,  vi  besidder. 

Udtryk  derfor  forståelse  for 
deres  synspunkter,  elsk  og  re- 
spekter din  familie,  og  søg  at 
forklare  jeres  holdning  og 
valg  i  relation  til  tempelægte- 
skabet. 

Man  kan  opfordre  familien 
til  at  være  ved  templet,  følge 
ægteparret  til  "døren"  og  til 
at  tage  imod  parret  når  beseg- 
lingen er  overstået.  Det  er 
min  erfaring,  at  de  familie- 
medlemmer der  er  med  på 
tempelgrunden  også  kan  føle 
stedets  hellighed.  Det  vil  være 
en  stor  hjælp  at  fortælle  om 
templet  og  dets  betydning  for 
frelsesplanen.  Lad  dem  even- 
tuelt møde  en  af  templets 
medarbejdere,  som  kan  for- 
tælle om  templet. 

En  senere  reception,  eller 
møde  med  musik  og  taler  om 
ægteskabet  og  med  brudevals, 
er  en  god  mulighed  for  at  en- 
gagere sin  familie  i  bryllup- 
pet. Lad  familien  blive  en  ak- 
tiv del  af  forberedelsen  og  ud- 
førelsen af  arrangementet. 

Del  jeres  kærlighed  og  vid- 
nesbyrd om  evangeliet  og 


tempelægteskabet  med  jeres 
familie.  Forældre  og  familie, 
som  ikke  er  medlemmer  af 
kirken,  har  i  sådanne  situatio- 
ner specielt  behov  for  at  føle 
deres  børns  kærlighed  og  re- 
spekt, således  at  de  ikke  føler, 
at  de  har  mistet  en  søn  eller 
datter,  men  snarere  er  kom- 
met dem  nærmere.  Derved 
kan  et  tempelægteskab  blive 
en  smuk  oplevelse  for  alle 
parter.  Men  en  meget  vigtig 
faktor  i  denne  sammenhæng 
er,  hvorledes  ægteskabet  leves 
efter  tempelordinansen.  Ved 
at  vise  at  evangeliet  og  tem- 
pelpagterne gør  en  positiv 
forskel  i  ægteskabet,  vil  fami- 
lien udvikle  større  forståelse 
og  måske  endog  taknemme- 
lighed. □ 

Jens  Andersen,  Biskop 
Allerød  ward 

KORT  SAGT: 

1 Imødekom  familiens 
behov  for  at  samles 

2 Fortæl  familien,  at  be- 
slutningen ikke  kan 
ændres 

3 Fortæl  familien,  hvad 
der  skal  foregå 

4 Lad  familien  deltage 
mest  muligt  i  forbe- 
redelserne 


Kender  du  Herrens  sagte 
hvisken?  Ved  du,  når  Her- 
ren taler  til  dig?  Lytter  du,  og 
retter  du  dig  så  efter,  hvad  der 
bliver  sagt? 

Når  mine  børn  har  fødsels- 
dag, går  mine  tanker  altid  tilba- 
ge til  den  dag,  jeg  fødte  dem. 
Således  også  da  min  yngste  søn 
for  nylig  fyldte  år,  da  gik  tan- 
kerne 30  år  tilbage. 

Jeg  var  netop  kommet  hjem 
fra  klinikken.  En  aftenstund 
sad  jeg  og  hyggede  mig  med 
mit  strikketøj.  Egentlig  var  det 
tid  at  gå  i  seng  og  få  lidt  hvile, 
inden  jeg  skulle  amme  igen, 
men  alt  åndede  fred  og  idyl. 
Alle  tre  børn  sov,  og  der  var 
fred  og  ro.  Så  jeg  strikkede  vi- 
dere. Men  så  lød  en  sagte  røst  i 
mit  venstre  øre:  "Gå  nu  i  seng". 
Jeg  undrede  mig  -  for  jeg  var 
helt  alene  i  stuen.  Jeg  havde  nu 
ikke  lyst  til  at  gå  i  seng,  så  jeg 
overhørte  stemmen  -  også  an- 
den gang,  stemmen  talte  til 
mig. 


Så  sagde  stemmen  tredje 
gang:  "Gå  nu  i  seng".  Lettere 
irriteret  lagde  jeg  strikketøjet  til 
side  og  begav  mig  ind  i  sove- 
værelset tids  nok  til  at  redde 
min  nyfødte  fra  den  visse  kvæl- 
ningsdød. Imens  jeg  havde  hyg- 
get mig,  havde  barnet  fået  ma- 
vet sig  op  i  sengen  og  lå  nu 
med  ansigtet  helt  oppe  i  hjørnet 
af  sengen,  hvor  pyntepuden 
stod  og  lukkede  af  for  hans 
vejrtrækning. 

Siden  har  Herren  ikke  skul- 
let tale  tre  gange  til  mig.  Jeg  er 
ikke  i  tvivl,  når  Herren  taler. 
Har  jeg  bedt  om  vejledning,  så 
ved  jeg,  at  den  første  indskydel- 
se, jeg  får  derefter,  er  svaret. 
Det  er  naturligt  for  os  i  vore 
daglige  bønner  at  bede  om 
Herrens  vejledning  i  de  ting,  vi 
har  med  at  gøre.  Lad  det  også 
blive  naturligt  for  os  at  lytte  - 
og  ikke  mindst  at  rette  os  efter 
det,  der  bliver  talt  til  os.  □ 
Lis  Billeskov  Jansen 
Københavns  1.  Ward 

FOLKEDANS  I 
KØBENHAVNS  STAV  1 25  ÅR 
-  og  hvad  derefter? 


Adskillige  rynkede  bryn  - 
tungsindige  overvejelser 
og  meget  mere  fulgte  be- 
kendtgørelsen om,  at  folke- 
dans -  som  det  hidtil  var 
kendt  -  skulle  ophøre,  og  en 
ny  struktur  holde  sit  indtog 
fra  1.  januar  1992. 

Nye  retningslinier 

Det  vil  nok  være  på  sin 
plads  her  at  nævne  lidt  om 
baggrunden  for  de  indførte 
ændringer.  I  1990  indførtes  i 
U.S.A.  og  Canada  og  i  1991  i 
resten  af  Kirken  et  nyt  bud- 
getsystem -  budgettildelings- 
programmet.  I  den  forbindel- 
se holdt  Det  Første  Præsi- 
dentskab nogle  taler,  hvorfra 
jeg  her  skal  citere  flg.: 

"De  fleste  afgørelser  skal 
overlades  til  jer,  Kirkens 
medlemmer,  der  handler  i 
harmoni  med  principperne, 
der  står  i  retnings-  linierne. 
Ændringen  vil  kræve  en  be- 
tydelig tilpasning  i  vores  må- 
de at  tænke  på.  Det  vil  ikke 
være  muligt  at  gøre  alt  det,  vi 
hidtil  har  gjort,  på  samme 
måde  som  tidligere.  Det  vil 


medføre  en  uundgåelig  be- 
grænsning i  aktiviteterne.  Det 
er  meningen.  Der  må  nød- 
vendigvis komme  nogle  valg. 
Men  intet  væsentligt  vil  gå 
tabt,  tværtimod  vil  noget  væ- 
sentligt blive  genopdaget  - 
fundet  igen!"  (Ældste  Boyd 
K.  Packer,  fireside,  18  feb. 
1990). 

Kør  ikke  fast 

"Når  vi  arbejder  under  det- 
te nye  program,  lad  os  da  ik- 
ke være  spidsfindige  eller  be- 
klage os.  Lad  os  ikke  køre 
fast  i  diskussioner  om  forde- 
ling af  kroner  og  ører.  Lad  os 
ikke  være  bekymrede  eller 
blive  ophidset  over  eksotiske 
udflugter,  der  nu  ikke  er  mu- 
lige. Sådanne  udflugter  kan 
være  dejlige,  og  vi  er  alle  eni- 
ge om,  at  unge  skal  have  det 
sjovt,  vejledt  af  Kirkens  funk- 
tionærer og  lærere.  Men  disse 
funktionærer  og  lærere,  unge 
mænd  og  unge  piger  er  op- 
findsomme mennesker,  der 
med  tro  og  gennem  bøn  kan 
skabe  aktiviteter,  der  ikke  ko- 
ster mange  penge,  og  samti- 


Masser  af  unge  har  i  tidens 
folkedanserne.  (TD-foto). 


løb  lært  Kirken  at  kende  via 


dig  vil  give  et  stort  udbytte  i 
form  af  sunde  forlystelser  og 
trosopbyggende  aktiviteter. 
Måske  bør  vi  interessere  os 
mindre  for  at  have  det  sjovt 
og  mere  for  tro.  Dette  er  et 
nyt  og  vidunderligt  program. 
Som  med  alle  nye  program- 
mer vil  der  være  enkelte 
punkter,  der  må  rettes  under- 
vejs." 

"Lad  mig  endvidere  sige  i 
forbindelse  med  aktiviteter,  at 
jeg  anser  aktiviteter  for  vigti- 
ge, især  for  vore  unge.  Socialt 
samvær  er  nødvendigt.  Unge 
holder  af  at  være  sammen 
med  andre,  og  det  er  væsent- 
ligt, at  de  får  lejlighed  til 
det."(Præsident  Gordon  B. 
Hinckley,  fireside  18.  feb. 
1990). 

"Disse  skridt  kom  efter 
langvarige  drøftelser  og  inder- 
lig bøn  hos  dem,  der  er  opret- 
holdt som  profeter,  seere  og 
åbenbarere.  Med  apostlen 
Paulus'  ord:  'Det  er  jo  ikke 
sket  i  en  afkrog"  (Ap.G. 
26:26).  (Præsident  Thomas  S. 
Monson,  fireside  18  feb. 
1990) 

"Brødre  og  søstre,  jeg  op- 
fordrer jer  nu  til  at  se  ud  over 
grænserne  for  jeres  egne 
ward,  hæv  jer  og  få  en  større 
vision  af  Guds  værk."  (Præsi- 
dent Gordon  B.  Hinckley,  fi- 
reside 18.  feb.  1990) 

Det  er  altså  i  denne  ånd,  vi 
bør  se  disse  ændringer. 

De  praktiske  ændringer  vil 
bestå  i  flg.: 

1.  For  alle  10-14  årige  med- 
lemmer i  Københavns  Stav 
bliver  der  folkedans  i  eget 
ward  -  dog  vil  Københavns  2. 
ward  gæste  Københavns  4. 
ward  og  Helsingør  Gren  gæ- 
ste Allerød  ward  indtil  de 
selv  er  "store"  nok. 


Hvor  ofte  der  danses  lokalt 
afgøres  lokalt.  Der  bør  danses 
mere  end  en  gang  om  måne- 
den, men  det  kan  kun  ske  om 
lørdagen.  Der  kaldes  lokale 
danseledere  og  instruktører. 


Folkedanserne  optræder  året  rundt  masser  af  i 
sernes  optræden  sidste  sommer  i  Tivoli.  (TD-fotc 


2.  De  14  -  18  årige  danser  li- 
geledes lokalt,  men  der  er 
mulighed  for,  at  de  lokale 
øvelser  i  en  periode  bliver 
sammen  med  nabowardet 
pga.  for  lille  antal. 

3.  En  lokal  præstedømmele- 
der har  ansvaret  for  folkedan- 
sen og  bør  være  til  stede  ved 
alle  de  lokale  danseøvelser 
m.m. 

Alle  enheder  øver  det  sam- 
me repertoire.  Musikken  le- 

veres  fra  Stavens  aktivitetsko- 
mité  (Marion  Anderson), 
men  for  egen  regning. 
4.  Det  hidtidige  2.  hold  og 
opvisningsholdet  danser  på 
multiward-plan  på  faste  lør- 
dage. De  skal  samtidig  funge- 
re som  danseledere/instruktø- 
rer/hjælpeinstruktører, og  der 
vil  derfor  blive  nogle  ekstra 
"leder/instruktør  uddannel- 
sesdage", der  annonceres  ef- 
terhånden, idet  der  vil  blive 
taget  hensyn  til  enhedernes 
aktivitetsplaner. 

På  multiward-plan  har  en 
"ko-ordinerende  præstedøm- 


mer rundt  om  på  Sjælland.  Her  fra  folkedan- 


Fremover  vil  de  unge  komme  til  at  øve  i  deres  egen 
kirkeenhed  (TD-foto). 


meleder"  ansvaret  for  dansen 
og  indtil  videre  er  det  gren- 
spræsidenten  fra  Slagelse, 
Finn  Lykkegaard. 

Der  vil  muligvis  blive  en 
overgangsordning  for  det  hid- 
tidige 1 .  hold,  men  i  skriven- 
de stund  er  det  ikke  afgjort. 

Fra  Københavns  Stavs  ak- 
tivitetskomité  vil  str.  Marion 
Anderson  og  str.  Julie  Bern- 
skov virke  som  danseledere/ 
instruktører,  herunder  med 
oplæring  af  nye  ledere/in- 
struktører. 

Datoer  og  tider 

De  faste  dansedatoer/tider 
er:  4.  januar  (særlig  instruk- 
tionsdag),  18.  januar,  22.  fe- 
bruar, 14.  marts,  25.  april,  16. 
maj,  13.  juni,  22.  august,  19. 
september,  24.  oktober,  14. 
november  og  12.  december. 
2.  hold  begynder  kl.  12.00. 
Instruktør/opviser  kl.  14.00. 


Giv  tid  til  omstillingen 

Der  vil  nok  gå  lidt  tid  før 
dette  fungerer  efter  hensigten, 
men  jeg  er  ikke  i  tvivl  om,  at 
det  kan  betyde  fremgang.  Lad 
mig  nævne  nogle  af  de  forde- 
le, jeg  ser  ved  lokal  folke- 
dans: Kortere  transport,  lette- 
re for  lokale  ledere  at  aktive- 
re potentielle  dansere,  lettere 
for  dansere  at  tage  kammera- 
ter med,  lettere  at  have  un- 
dersøgere med,  mulighed  for 
lokal  optræden,  nemmere  ved 
at  skabe  et  godt  forhold  lo- 
kalt. 

Så  -  hvis  alle  vil  gøre  deres 
del  og  tro  på,  at  Kirken  fort- 
sat ledes  gennem  guddomme- 
lig vejledning  -  vil  der  fortsat 
være  folkedans  -  der  vil  fort- 
sat være  shows  -  der  vil  fort- 
sat være  socialt  samvær.  □ 
Finn  Lykkegaard 
Grenspræsident 
Slagelse  gren 


Folkedanserne  er  et  af  Kirkens  blikfang  udadtil  (TD-foto). 

Ny  biskop  i  Esbjerg 


Anna  Liisa  og  Poul  Erik  Buur.  (Foto:  Buur). 


Poul  Erik  Buur  er  blevet 
kaldet  og  indsat  som  ny 
biskop  i  Esbjerg  Ward. 

Søndag  den  10.  november 
1991  afløste  Poul  Erik  Buur 
biskop  Erik  Ryttersgård,  som 
havde  siddet  i  godt  8  år. 

Biskop  Buur  er  gift  med 
Anna  Liisa  Buur,  der  er  præ- 
sidentinde  for  stavens  Hjælpe- 
forening i  Aarhus  Stav. 

Meget  overrasket 

-  Jeg  var  totalt  uforberedt, 
da  jeg  fik  kaldet  som  biskop. 
Jeg  mente,  at  det  var  sådan 
en  stiltiende  aftale  mellem 
Herren  og  mig,  at  jeg  ikke 
skulle  have  flere  æg  ned  i  min 
kurv,  fortæller  Poul  Erik  Bu- 
ur. 

-  Først  blev  jeg  lidt  ked  af 
det,  for  jeg  så  pludselig  vore 
spændende  fremtidsplaner  ry- 
ge direkte  i  vasken.  Men  i  in- 
terviewet med  stavspræsiden- 
ten  vidnede  en  meget  stærk 
ånd  om,  at  han  var  kaldet  af 
Gud  Faderen,  og  han  sagde  i 
Jesu  Kristi  navn,  at  jeg  var 
kaldet. 


Herren  velsigner 
lydighed 

-  Allerede  nu  efter  kort  tid 
som  biskop  er  min  kærlighed 
til  alle  mine  søskende  blevet 
større,  og  jeg  kan  bære  vid- 


nesbyrd om,  at  jeg  har  fået 
ekstra  kraft  og  tid  til  at  sætte 
mig  ind  i  mine  opgaver. 

-  Også  da  jeg  blev  kaldet 
til  at  tage  på  mission  til  Fin- 
land kom  det  bag  på  mig,  for 
dengang  var  det  ikke  normalt 
at  sende  danskere  ud  på  mis- 
sion. Jeg  havde  spændende 
planer  -  som  jeg  kun  kan  tak- 
ke for  ikke  gik  i  opfyldelse. 

-  Jeg  kan  se  tilbage  på  sto- 
re uventede  oplevelser  og  rige 
velsignelser,  som  ikke  kan  er- 
stattes med  noget  andet.  Og 
det  er  alene,  fordi  jeg  har  ad- 
lydt, når  jeg  er  blevet  bedt 
om  at  udføre  en  opgave. 

-  Allerede  da  stavspræsi- 
denten  gav  mig  kaldelsen,  fik 
jeg  en  stærk  følelse  i  mit  hjer- 
te for  mine  to  rådgivere  bror 
Leif  Petersen  og  bror  Karl 
Henrik  Hansen.  Kærlighed  og 
trofasthed  er  kendetegnende 
for  dem.  Jeg  er  også  glad  for, 
at  bror  Johannes  Dam  vil 
fortsætte  som  sekretær. 


Kærlighed  er 
nøglen 

- 1  biskoprådet  ønsker  vi 
meget,  at  kærlighed,  ja,  Kristi 
rene  kærlighed  må  gennem- 
trænge wardet,  så  vi  hele  ti- 
den må  opbygge,  løfte  og 
hjælpe  hinanden.  Kirken  skal 
for  alle  være  et  rart  sted  at 
komme,  og  den  er  stedet, 
hvor  vi  kan  hente  den  indre 
fred  og  harmoni  og  balance  i 
tilværelsen,  som  kun  evange- 
liet kan  give  os. 

-  Det  er  med  stor  forvent- 
ning og  glæde,  jeg  ser  frem  til 
samarbejdet  med  mine  rådgi- 
vere og  alle  mine  søskende, 
afslutter  Poul  Erik  Buur,  den 
nye  biskop  i  Esbjerg.  □ 


Det  ny  biskopråd  i  Esbjerg  ward-  Fra  højre,  Karl  Henrik  Hansen,  andenrådgiver,  biskop  Poul  Erik 
Buur  og  førsterådgiver  Leif  Petersen.  (Foto:  Buur). 

En  ny  bro 

SDH-humanitær  hjælp  støtter  de  polske  bønders  forsøg 
på  at  klare  sig  selv. 


Kirken  tilhører  den  talrige 
gruppe  af  organisationer, 
som  forsøger  at  hjælpe  de 
polske  bønder  med  at  finde 
en  ny  bro  mellem  deres  mar- 
ker og  mejerier. 

Systemet  faldt 
sammen  i  1989 

Tidligere  blev  nationens 
landbrugsproduktion  koordi- 
neret centralt  fra  Warszawa. 
Bønderne  fik  at  vide,  hvad  og 
hvor  meget  de  skulle  dyrke, 
og  hvor  de  skulle  sælge  det. 
Men  da  styret  blev  ændret  i 
1989  faldt  dette  system  sam- 
men. 

Ineffektive  systemer 

Resultatet  var,  at  der  ikke 
var  nogen  "mellemmand",  in- 
gen bro  mellem  producenten 
og  forbrugeren.  Et  SDH-hold 
af  eksperter,  som  arbejder  på 
et  humanitært  projekt  gen- 
nem Kirkens  velfærdssystem, 
forsøger  at  finde  ud  af,  hvor- 
dan man  hjælper  bønderne 
med  at  producere  eller  sælge 
deres  korn,  frugter,  grøntsager 
og  kødprodukter  snarere  end 
det  går  til  spilde  i  marker,  la- 
der eller  på  vej  til  forretnin- 
gerne. Dette  hold  er  rådgivere 
sammen  med  TechnoServe, 
som  er  en  ikke-SDH,  almen- 
nyttig hjælpeorganisation. 

Polen  beder 
om  hjælp 

TechnoServe  blev  af  en 
polsk  senator  bedt  om  at 
hjælpe  bønder  i  Tarnobrzeg 
omkring  200  kilometer  syd 
for  Warszawa.  TechnoServe 
besluttede  efter  nøje  overve- 
jelse at  den  bedste  måde  at 
hjælpe  de  polske  bønder  på 
var  at  oprette  et  ressourcecen- 
ter, der  skulle  råde  bønderne 
med  hensyn  til,  hvordan  de 


skal  producere  og  sælge  deres 
produkter  mere  effektivt. 

Man  henvender  sig 
til  Kirken 

Ledende  funktionærer  i 
TechnoServe,  der  kender  til 
Kirkens  erfaring  og  succes 
med  hensyn  til  produktionsfa- 
ciliteter, anmodede  SDH-vel- 
færdstjenesten  om  at  tilveje- 
bringer ledelse  og  oplæring 
for  de  mennesker,  som  skal 
drive  dette  ressourcecenter  i 
Sandomierz  i  Polen. 

Efter  samtaler  med  bønd- 
erne fandt  man  ud  af,  at  de 
forsøgte  at  fungere  under  et 
ineffektivt  system.  En  bonde  i 
dette  område  forsøger  eksem- 
pelvis at  tjene  sit  brød  ved  at 
malke  en  eller  to  køer  med 
hånden.  Det  giver  2870  liter 
om  året,  hvoraf  2/3  drikkes 
eller  handles  lokalt.  Resten 
sendes  på  markedet,  men  det 
er  slet  ikke  økonomisk  eller 
effektivt  at  videresende  så 
små  mængder. 

Går  til  undervejs 

Bonden  hælder  så  mælken 
op  i  vandkar  for  at  holde 
mælken  kold,  indtil  en  mand 
fra  landsbyen  henter  dem  til 
en  af  de  144  indsamlingssta- 
tioner  i  distriktet.  Mælken  fø- 
res derpå  til  et  ud  af  de  syv 
mejerier  i  distriktet.  Og  mæl- 
ken transporteres  normalt 
med  hest,  hvilket  ofte  medfø- 
rer at  mælken  er  fordærvet, 
når  den  når  frem  til  forbruge- 
ren. 

Det  samme  problem  gæl- 
der for  andre  landbrugspro- 
dukter. Alle  disse  fabrikker 
og  mejerier  arbejder  ikke  på 
fuld  kraft  og  har  ikke  økono- 
misk kraft  til  at  producere 
færdige  produkter  eller  købe 
råprodukter.  De  har  mange 


omkostninger  og  leverer  dår- 
lig kvalitet,  så  de  ikke  er  kon- 
kurrencedygtige. 

Hjælp  til  selvhjælp 

Denne  SDH-gruppe  af 
eksperter  besøgte  Polen  to 
gange,  en  gang  i  juli  og  en 
gang  i  september.  Med  Kir- 
kens velfærdspolitik  i  bagtan- 
kerne drog  disse  mennesker 
ikke  afsted  for  at  løse  bønder- 
nes problemer,  men  snarere 
for  at  finde  frem  til,  hvordan 
de  kunne  hjælpe  bønderne 
med  at  løse  deres  egne  pro- 
blemer. 

Broder,  Lifferth,  Chugg  og 
Porter,  som  var  med  på  dette 
hold,  gik  sammen  med  de  lo- 
kale bønder  og  landbrugsspe- 
cialister  for  at  fokusere  på  de 
problemer,  som  lå  bønderne 
nærmest. 

-  Når  vi  mødtes  med  dem 
tidligt  om  morgenen  oplevede 
jeg  automatisk  en  stor  sympa- 
ti for  deres  kamp.  Jeg  kom- 
mer selv  fra  en  bondefamilie, 
og  har  været  vant  til  at  arbej- 


de længe  og  hårdt  for  at  få 
tingene  til  at  hænge  sammen. 
Jeg  kender  til  problemerne. 
For  mig  var  der  en  følelse  af 
broderskab,  sagde  broder  Lif- 
ferth. 

Vi  skal 
hjælpe  alle 

-  Da  vi  forlod  dem,  følte 
vi,  at  der  var  mange  ting,  som 
vi  kan  gøre  for  at  hjælpe  Po- 
len. Frelseren  ønsker,  at  vi 
skal  hjælpe  vore  egne,  men 
også  alle  vore  brødre  og  sø- 
stre, som  er  uden  for  Kirken. 

Når  medlemmerne  bidra- 
ger med  tid,  talenter  eller 
midler  til  Kirkens  velfærdssy- 
stem og  humanitære  hjælpe- 
programmer, så  hjælper  de 
både  hjemløse  familier  i  Den- 
ver i  USA  og  bønder  i  Tar- 
nobrzeg-distriktet  i  Polen.  De 
hjælper  på  Herrens  egen  må- 
de. □ 

Church  News, 
redigeret  af 

Flemming  Bo  Pedersen 

Rigtig  julestemning 
på  Maglegårds  Allé 


Masser  af  mennesker  skal  forbi  Maglegårds  Alle  ved  København  for  at  se  den  store  juleudstilling. 
(Foto:  Hatting). 


Julen  blev,  som  traditionen 
byder,  også  i  1991  fejret 
med  en  stor  juleudstilling  på 
Maglegårds  Allé. 

De  mange  tusinde  lys  blev 
tændt  søndag  den  1 .  decem- 
ber kl.  18:00  af  Gladsaxe 
kommunes  borgmester,  Ole 
Andersen. 

Som  særlig  gæst  ved  åb- 
ningen deltog  præsident  Hol- 
land fra  områdepræsidentska- 
bet. 

Havde  hørt  om 
juleudstillingen  i  USA 

Ved  åbningshøjtidelighe- 
den,  som  blev  afholdt  uden- 
for og  ledet  af  stavspræsident 
Richard  Andersen,  sang  mis- 
sionærkoret en  smuk  julesal- 
me og  præsident  Holland  for- 
talte, at  rygtet  om  juleudstil- 
lingen var  så  udbredt,  at  han 
havde  hørt  om  det,  før  han 
kom,  og  følte  sig  priviligeret, 
at  han  nu  kunne  få  lov  til  at 
deltage  i  åbningen  af  denne 
smukke  begivenhed. 


Borgmester  Ole  Andersen 
åbnede  officielt  udstilling  ved 
en  lille  tale,  hvori  han  roste 
Kirken  for  dens  fine  resultater 
og  på  hans  "befaling"  blev  de 
mange  tusinde  lys  tændt,  til 
alles  begejstring. 

Både  medlemmer,  venner, 
naboer  og  nysgerrige  overvæ- 
rede åbningen.  Især  var  bør- 
nene blandt  deltagerne  meget 
begejstret  for  fårene,  der  stod 
og  varmede  sig  i  en  lille  "få- 
resti". De  var  dog  ikke  særlig 
påvirkelige  af  de  smås  overta- 
lelsesevne, men  stod  blot  og 
gloede  forbavset  på  de  mange 
mennesker. 

Inde  i  Kirken  kan  man  i 
de  forskellige  klasseværelser 
se  fine  fremstillinger  af  for- 
skellige aspekter  ved  Kirken. 
I  dåbslokalet  var  der  bl.a.  en 
meget  smuk  fremstilling  af 
formålet  med  tilværelsen. 

Tilløbsstykke 

I  december  måned  blev 
der  i  anledning  af  julen  af- 


holdt flere  begivenheder,  der 
trak  både  medlemmer  og  ik- 
ke-medlemmer  til  sig.  Der 
blev  afholdt  flere  koncerter 
med  smuk  musik,  både  med 


og  uden  tilknytning  til  julen. 
Folkedanserne  opførte  et  jule- 
spil med  titlen  "Nissedrøm- 
men". 

Juleudstillingen  er  en  tradi- 
tion i  Kirken,  der  er  kommet 
for  at  blive.  Medlemmerne  i 
hele  København  udtrykker 
deres  begejstring  for  den,  lige- 
som Kirkens  naboer  gør  det. 
Når  biler  kører  forbi  Kirken, 
sagtner  de  farten  for  at  få  et 
glimt  af  alt  det,  de  mange  lys 
bestråler.  Taxaer  kører  endda 
af  og  til  en  lille  omvej,  så 
kunderne  kan  få  et  glimt  af 
den  smukke  udstilling.  □ 
Jørgen  Nielsen, 
redigeret  af  LVA 


Ved  indvieten  deltog  borgmester  Ole  Andersen  og  Hanne  Andersen, 
MF  og  medlem  af  kirkeudvalget,  samt  områdepræsident  Holland 
(TD-foto). 

Kirken  giver 
gave  på  45  tons 

Kirken  har  for  nylig  skæn- 
ket 45  tons  mad  til  Utah 
Food  Bank  i  Salt  Lake  City. 
Richard  Winters  fra  Utah  Fo- 
od Bank  forklarer,  at  de  i 
1991  har  assisteret  22%  flere 
mennesker  med  33%  mere 
mad  end  i  1990.  -  Vi  stod 
over  for  en  alvorlig  mangelsi- 
tuation, og  denne  meget  gav- 
milde gave  fra  Kirkens  vel- 
færdsprogram  vil  væsentlig 
lette  situationen,  udtaler  Ri- 
chard Winters.  Gaven  bestod 
af  brød,  ost,  mælk,  sukker, 
ris,  bønner,  mel,  pasta,  gelati- 
ne, peanut  butter,  dåsekød, 
oksekød  og  tunfisk.  □ 
(Church  News) 


8  millioner 
medlemmer 


Kirkens  medlemstal  run- 
dede 8  millioner  om- 
kring 1.  september  1991. 

Den  8.  million  tog  ca.  22 
måneder  at  nå,  efter  at  7  mil- 
lioner var  nået  i  december 
1989. 

Kirken  har  en  daglig  vækst 
på  ca.  1.500,  svarende  til  en 
stav  på  3.800  medlemmer  på 
2  1/2  dag. 

Ca.  60%  af  Kirkens  enhe- 
der er  engelsktalende,  26%  ta- 
ler spansk  og  4  1/2%  taler 
portugisisk.  1,4%  taler  ja- 
pansk og  1%  tysk. 

Kirken  nåede  i  1947  1 
mill.,  2  i  1963,  3  i  1971,  4  i 
1978,  5  i  1982  og  6  i  1986. 
□ 

(Church  News) 


Rent  vand 
i  Guatemala 


Ved  en  fælles  indsats  af  lo- 
kale indbyggere  og  Kir- 
kens humanitære  afdeling  er 
der  gravet  en  ny  brønd  og  in- 
stalleret en  ny  vandpumpe  i 
den  lille  by  Santa  Ana. 

Biskop  Juan  Ovando  fra 
Chimaltenango  1.  Ward  sid- 
der i  et  lokalt  råd.  Da  den  lo- 
kale indsats  ikke  var  nok  til 
at  skaffe  rent  vand  i  et  områ- 
de, hvor  sygdomme  florerede, 
kontaktede  han  Kirken. 

Kirken  gik  ind  i  projektet, 
og  den  lokale  regionalrepræ- 
sentant og  stavspræsident  for- 
talte om  Kirkens  hjælp  i  ud- 
valgte områder,  hvor  lokale 
midler  og  arbejdskraft  kan 
hjælpe  til.  □ 
(Church  News) 


Kirkens  Humanitære  Afdeling 
har  skaffet  rent  vand  i  landsbyen 
Santa  Ana.  (TD-Foto). 


De  kvindelige  missionærer  i  Bul- 
garien, der  virker  som  sprog- 
undervisere. (Foto:  Church 
News). 

Sprogunder- 
visning i 
Bulgarien 

Søstermissionærer  fra  Øst- 
missionen  i  Wien  under- 
viser i  engelsk  og  tysk  i  Smo- 
lyan  i  Bulgarien. 

Ældste  Dennis  B.  Ne- 
uenschwander  fra  De  Halv- 
fjerds, tidligere  missionspræsi- 
dent,  fortæller,  at  en  lokal 
skoleinspektør  priste  missio- 
nærerne for  at  have  stimuleret 
til  en  kraftigt  stigende  interes- 
se i  sprogundervisningen. 

Foruden  sprogundervisning 
underviste  missionærerne  og- 
så i  Bibelen  i  de  større  klasser. 
□ 

(Church  News) 


Kirkehistoriker 
i  Sydamerika 

Området  i  det  sydlige 
Sydamerika  har  kaldet 
en  historiker  for  Kirken  i 
Chile  fortæller  områdepræsi- 
dentskabet, Jacob  de  Jager, 
Lynn  A.  Mickeisen  og  Eduar- 
do  Ayala  A. 

Rodolfo  Antonio  Acevedo 
A.  er  kaldet  for  at  bevare 


Kirkens  historie  i  området. 
Han  er  historiker  med  en  ma- 
gistergrad fra  det  katolske 
universitet  i  Chile. 

Bror  Acevedos  magister- 
konferens om  Kirkens  kom- 
me, vækst  og  udvikling  i  Chi- 
le blev  for  nylig  udgivet  un- 
der titlen  "Los  Mormones  in 
Chile".  □ 
(Church  News) 


Laser  skænket 
til  hospital 
i  Jordan 


Kirkens  humanitære  afde- 
ling har  for  nylig  skæn- 
ket et  avanceret  laserinstru- 
ment til  et  hospital  i  Jordans 
hovedstad  Amman. 

Laserinstrumentet  vil  mu- 
liggøre bedre  øjenoperationer 
og  reducere  antallet  af  kom- 
plikationer efter  operationer- 
ne. 

Dr.  Rizk  Rashdan  fra  Uni- 
versitetshospitalet modtog  ga- 
ven ved  et  besøg  af  ældste 
Spencer  J.  Condie,  område- 
præsident i  Middelhavsområ- 
det. 

Samtidig  blev  der  overrakt 
en  sending  brugt  medicinsk 
udstyr  og  tandlægeudstyr  til 
en  forening,  der  virker  for  at 
opnå  bedre  forhold  for  solda- 
terfamilier. □ 
(Church  News) 


Rettelse 


Søster  Anja  Bjerre  udfører 
sin  mission  i  England  Leeds 
Mission  og  ikke  i  London  So- 
uth Mission  som  fejlagtigt  an- 
givet i  Kirkenyts  hilsen  til  vo- 
re udsendte  missionærer. 
Redaktionen  beklager  fejlen. 

Danmarks  mest  kendte 


missionær 

Du  har  nok  hørt  om  velfærdsmissionærer,  men 
hvad  med  en  basketballmissionær? 


Ind  i  mellem  de  mange  medie-interviews  og  træningen  banker  ældste  Jensen  også  flittigt  på  døre, 
som  alle  andre  missionærer.  (Foto:  Claus  Lunde). 


Ide  sidste  måneder  har  flere 
medlemmer  af  Kirken  end 
normalt  fulgt  med  i  de  ba- 
sketball-kampe som  det 
danske  EM-landshold  har 
deltaget  i.  Grunden  er  den,  at 
den  19-årige  ældste  Christop- 
her Jensen  fra  Den  Danske 
Mission  har  spillet  med  i  en 
række  kampe,  som  landshol- 
det har  spillet  mod  Sverige, 
England  og  Sovjet. 

-  Allerede  for  et  år  siden 
ringede  landstræner  Torben 
Rønholt  til  mig  i  Virginia,  for 
at  høre  om  jeg  ikke  ville  spil- 
le med  på  holdet.  Men  jeg 
slog  det  hen,  da  jeg  skulle  på 
mission,  fortæller  den  19-åri- 
ge  ældste  Jensen. 

De  Tolv  Apostle 
gav  tilladelse 

-  Efter  at  jeg  var  kommet 
til  Den  Danske  Mission  i 
marts  sidste  år,  ringede  Tor- 
ben igen  og  talte  med  mis- 
sionspræsident  Greer,  der  syn- 
tes, det  var  en  god  ide,  hvis 
jeg  kunne  spille  med  på 
landsholdet. 

Missonspræsident  Greer 
kontaktede  ældste  Oaks  fra 
De  Tolv  Apostles  Kvorum, 
der  også  syntes,  det  var  en  fin 
ide.  Ældste  Oaks  kontaktede 
Det  Første  Præsidentskab, 
der  gav  ældste  Jensen  tilladel- 
se til  at  spille  på  det  danske 
EM-landshold. 

-  Mit  arbejde  som  missio- 
nær har  ikke  levnet  mig  tid  til 
regelmæssig  basketball-træ- 
ning, siden  jeg  kom  til  Dan- 
mark, fortæller  ældste  Jensen, 
der  startede  sin  mission  i  Vi- 
borg i  Jylland.  Jeg  har  klaret 
mig  med  nogle  løbeture,  lidt 
armbøjninger  og  tilsvarende 
gymnastik. 

Spiller  ikke 
om  søndagen 

Ældste  Jensens  kammerat, 
der  ikke  kender  ret  meget  til 
basketball,  er  med  ham  rundt 
til  alle  kampe  og  al  træning. 

-  Min  kammerat  taler  med 
en  masse  folk,  mens  han  ven- 
ter på  mig,  eller  mens  han 
sidder  på  tilskuerpladserne. 
Faktisk  fortæller  han,  at  han 

Masser  af  danske  mormoner  har  i  de  sidste  måneder  ivrigt  fulgt 
med  i  landsholdets  basketball-kampe  for  at  se  ældste  Jensen  i  aktion. 
(Foto:  Claus  Lunde). 


aldrig  har  uddelt  så  mange 
brochurer  om  Kirken  eller 
talt  med  så  mange  menne- 
sker, som  efter  vi  blev  kam- 
merater, fortæller  Christopher 
Jensen. 

Mange  af  Kirkens  med- 
lemmer blev  meget  overra- 
skede, da  de  hørte  at  ældste 
Jensen  havde  fået  lov  til  at 
komme  på  EM-landsholdet, 
nogle  få  blev  bekymrede  for 
om  det  betød,  at  ældste  Jen- 
sen var  tvunget  til  at  spille 
basketball  om  søndagen. 

-  Jeg  spiller  bestemt  ikke 
basketball  om  søndagen,  for- 
tæller ældste  Jensen.  Land- 
stræner Torben  Rønholt  ved, 
at  vi  mormoner  ikke  dyrker 
sport  om  søndagen,  og  for  at 
være  helt  inde  i,  hvad  en  mis- 
sionær kan  tillade  sig,  har  han 
endda  fået  den  lille  hvide 
håndbog  for  missionærer. 

Enestående  omtale 
af  Kirken 

Man  skal  mange  år  tilbage 
for  at  finde  et  lignende  om- 
fang af  positiv  presseomtale 
af  Kirken,  som  det  ældste 
Jensen  har  skaffet. 

Ældste  Jensen  har  været 
interviewet  i  DR  TV  og  i 
snesevis  af  andre  medier.  Han 
er  blevet  omtalt  positivt  i 
stort  set  samtlige  landets  dag- 
blade. Selv  formiddagsbladet 
BT  har  bragt  en  stor  positiv 
artikel  om  den  unge  missio- 
nær. Og  hvornår  er  det  sidst 
sket? 

-  Det  har  været  meget 
spændende  at  missionere  på 
denne  måde,  fortæller  ældste 
Christopher  Jensen.  Det  har 
været  en  anden  måde  at  få 
folk  til  at  høre  om  Kirken. 
Efter  alt  det  her  håber  jeg,  at 
folk  vil  tale  med  missionærer- 
ne. 

-  Jeg  håber  også,  at  med- 
lemmerne vil  drage  fordel  af 
denne  nye  situation,  hvor 
mange  mennesker  taler  om 
Kirken,  for  i  sidste  ende  tror 
jeg,  at  Gud  ønsker  det  på 
denne  måde,  slutter  ældste 
Jensen.  □ 

Carsten  Gram 


Åbent  brev  til 

Kirkens 

medlemmer 


Ældste  Paul  H.  Dunn 
har  bedt  Det  Første 
Præsidentskab  og  De  Tolvs 
Råd  om  at  udsende  et  åbent 
brev  til  Kirkens  medlemmer. 
Hans  brev  lyder: 

23.  oktober  1991 

Jeg  er  blevet  anklaget  for 
forskellige  aktiviteter,  der  er 
upassende  for  et  medlem  af 
Jesu  Kristi  Kirke  af  Sidste 
Dages  Hellige. 

Jeg  bekender,  at  jeg  ikke 
altid  har  været  nøjagtig  i  mi- 
ne taler  og  bøger.  Desuden 
har  jeg  deltaget  i  andre  aktivi- 
teter, som  er  uforenelige  med 
det  høje  og  hellige  embede, 
som  jeg  har  virket  i. 

Alt  dette  angrer  jeg  dybt, 
og  jeg  beder  om  tilgivelse  fra 
enhver,  jeg  måtte  have  kræn- 
ket. 

Mine  brødre  blandt  gene- 
ralautoriteterne har  i  en  læn- 
gere periode  indgående  un- 
dersøgt de  anklager,  der  er 
rettet  imod  mig.  De  har  vur- 
deret materialet.  De  har  iret- 
tesat mig  og  pålagt  mig  en 
hård  straf. 

Jeg  accepterer  deres  kritik 
og  den  pålagte  straf,  og  jeg 
lover  at  leve  således,  at  jeg 
fortjener  deres  tillid  og  fulde 
fællesskab. 

Ved  at  fremsætte  denne 
indrømmelse  anmoder  jeg 
om  forståelse  fra  mine  brødre 
og  søstre  i  hele  Kirken  og  for- 
sikrer om  min  vilje  til  at  leve 
således,  at  der  skabes  større 
respekt  for  den  sag,  jeg  elsker 
så  højt,  og  således,  at  Herren 
min  Forløser  æres.  □ 
Med  venlig  hilsen 
(underskrevet) 
Paul  H.  Dunn 
(Church  News) 

Jeg  -  en  Herrens  tjener 


Ældste  Lybæk,  Jim  og  "Lotti".  Lotti  er  103  år.  (Foto:  Lybæk). 


Ja,  så  er  jeg  et  godt  stykke 
igennem  min  mission,  og 
det  er  slet  ikke  til  at  forstå,  at 
jeg  nu  har  været  væk  fra 
Danmark  så  længe.  Jeg  skri- 
ver, fordi  jeg  i  de  sidste  6  må- 
neder har  lært  noget,  som  jeg 
håber  kan  være  mange  til 
hjælp.  Grunden  til,  at  jeg  har 
valgt  at  kalde  denne  artikel 
"Jeg  -  en  Herrens  tjener",  er, 
at  det  er  den  vigtigste  ting,  jeg 
har  lært  -  jeg  er  ikke  andet 
end  en  tjener  for  Herren!  Før 
jeg  tog  afsted,  havde  jeg  en 
eller  anden  idé  om,  at  en  mis- 
sion ville  lære  mig  en  masse 
om  skrifterne,  og  om  hvordan 
man  holder  en  brandtale,  læ- 
re mig  at  blive  leder,  og  at  jeg 
ville  komme  hjem  som  en 
åndelig  gigant  med  et  par 
hundrede  dåb  bag  mig. 

Og  på  nær  det  med  dåbe- 
ne, så  har  jeg  opnået  en  mas- 
se af  det,  som  jeg  håbede. 
Men  Herren  har  lært  mig 
sandheden  af  kong  Benjamins 
ord  i  Mosiah  2:21-22:  "... 


dersom  I  skulle  tjene  ham  af 
hele  jeres  sjæl,  ville  I  dog  væ- 
re unyttige  tjenere.  Og  se,  alt, 
hvad  han  fordrer  af  jer,  er,  at 
I  skal  holde  hans  bud  ..." 

Jeg  har  virkelig  set  vigtig- 
heden af  at  have  en  kristuslig- 
nende  kærlighed  til  andre 
mennesker  og  at  tjene  dem, 
for  "når  I  er  i  jeres  medmen- 
neneskers  tjeneste,  tjener  i 
blot  Gud"  (Mosiah  2:17). 
Det  bedste  ved  at  tjene  andre 
er  at  se  den  forandring,  som 
sker  i  deres  liv,  for  det  ændrer 
nemlig  også  ens  eget  liv.  Jeg 
vil  gerne  fortælle  om  2  episo- 
der, der  lærte  mig  vigtigheden 
af  tjeneste. 

Den  første  er  om  et  pro- 
jekt, som  blev  indledt  af  min 
første  kammerat,  ældste  Cut- 
ler,  ca.  2  måneder  før  jeg 
kom  til  mit  første  område. 
Der  er  sådan,  at  alle  missio- 
nærer yder  4  timer  om  ugen  i 
samfundstjeneste  eller  i  an- 
dres tjeneste. 


Spredte  glæde 

Vi  brugte  vores  timer  på  et 
hospital,  hvor  vi  hjalp  de 
gamle  fastboende  med  aktivi- 
teter, gik  ture  med  dem  i  de- 
res kørestole,  spillede  "carpet- 
bowling"  med  dem,  madede 
dem  og  meget  mere.  Jeg  ar- 
bejdede dernede  i  ca.  4  må- 


neder, og  det  var  en  stor  ople- 
velse. 

De  gamle  mennesker  var 
simpelthen  "vilde  med  os". 
Det  betød  en  verden  til  for- 
skel for  dem,  at  de  fik  at  vide 
af  en  ung  mand,  at  de  så  godt 
ud  den  dag,  eller  at  vi  gik  en 
tur  med  dem  og  snakkede 
om  vind  og  vejr,  eller  bare 
smilede  til  dem  og  gav  dem 
lidt  opmærksomhed. 

Jim  oplever 
en  anden  verden 

Og  det  var  stort  set  alt, 
hvad  vi  gjorde,  men  ikke  des- 
to mindre  fik  vi  at  vide  af 
personalet,  at  der  siden  vi  be- 
gyndte vort  arbejde  var  sket 
en  stor  fremgang  med  en  af 
de  besværlige  patienter  ved 
navn  Jim.  Han  havde  levet 
hele  sit  liv  temmelig  udsvæ- 
vende. Gammel  militærmand, 
aldrig  gift,  slagsbror,  drak  lidt 
rigeligt  og  havde  et  heftigt 
temperament.  Sygeplejersker- 
ne sagde,  at  han  altid  havde 
været  sur  og  besværlig  og  al- 
drig kunne  stilles  tilfreds. 

Men  siden  ældsterne  be- 
gyndte at  arbejde  her,  havde 
han  ændret  sig  så  meget,  at 
de  næsten  ikke  kunde  kende 
ham  igen.  Han  var  meget  ro- 
ligere og  mere  medgørlig,  ja 
til  tider  næsten  smilende  og 
glad,  og  jeg  bevidner,  at  vi  ik- 
ke brugte  meget  tid  på  ham! 


Skotland  er  det  ikke,  men  Nova  Scotia  (Ny  Skotland).  (Foto:  Lybæk). 

Måske  5-10  minutter  hver 
gang  vi  kom,  samt  den  tid  vi 
brugte  på  at  made  ham,  men 
ikke  desto  mindre  var  det 
nok  til  at  ændre  ham!  Det 
eneste  vi  gjorde  var  at  være 
der.  Vi  var  ikke  uddannede 
sygeplejere,  læger,  psykologer 
eller  andet,  men  "blot"  Her- 
rens tjenere! 

Landmænd  bør  også 
høre  Guds  ord 

Det  næste  jeg  gerne  vil  for- 
tælle om  skete,  da  jeg  havde 
været  på  mission  ca.  3  måne- 
der. Min  kammerat  ældste 
Larson  og  jeg  besøgte  en 
"henvisning",  der  lå  i  udkan- 
ten af  vort  område.  De  boede 
på  en  gård,  og  da  vi  besøgte 
dem,  var  de  ikke  rigtigt  inter- 
esserede. Vi  efterlod  vort  tele- 
fonnummer og  sagde,  at  vi 
gerne  ville  komme  tilbage  en 
dag  og  arbejde  gratis  på  går- 
den, hvis  de  havde  brug  for 
en  ekstra  hånd  en  dag. 

Bordet  fanger 

Vi  forventede  ikke  rigtig  at 
høre  fra  dem  igen,  men  ca.  3- 
4  uger  senere  ringende  man- 
den om  morgenen  og  sagde, 
at  han  havde  brug  for  nogen 
til  at  komme  og  hjælpe  med 
til  at  køre  hø  ind.  Han  havde 
prøvet  alle  i  egnen,  hvor  han 
boede,  men  ingen  havde  tid, 
så  vi  var  hans  sidste  udvej, 
for  det  skulle  gøres,  mens 
vejret  var  godt.  Vi  sagde  na- 
turligvis ja,  og  tog  Marc  og 
Ches,  to  unge  mænd  fra  gre- 
nen, med  os. 

Muskler,  sved 
og  glæde 

Således  fandt  jeg  en  dag 
mig  selv,  jeg,  en  Herrens  tje- 
ner, i  færd  med  at  køre  hø 
ind  på  en  bagende  varm  som- 
merdag i  slutningen  af  juli. 
Det  var  skyfrit  den  dag,  og  vi 
svedte  til  den  store  guldmed- 
alje. Men  ingen  beklagede  sig, 
og  vi  havde  det  sjovt  sam- 
men. Vi  arbejdede  fra  kl.  1 1 
om  formiddagen  til  kl.  ni  af- 
ten kun  afbrudt  af  en  times 
aftensmad.  Og  hvis  nogen  af 
læserne  har  prøvet  at  køre  hø 


ind,  så  vil  de  vide,  at  det  er 
hårdt  arbejde. 

Men  den  kærlige  ånd,  som 
var  til  stede,  tog  fuldstændig 
trætheden,  og  da  vi  kørte 
hjem,  snakkede  vi  om,  at  vi 
sagtens  kunne  have  fortsat  3- 
4  timer  mere,  hvilket  vi  til 
bondens  store  forbløffelse 
havde  aftalt  at  gøre  næste 
dag.  Han  var  meget  begejstret 
for  at  have  fået  sit  hø  ind  i 
tørvejr,  og  havde  samtidig 
sparet  meget  i  arbejdsløn,  for- 
di vi  gjorde  det  uden  betaling. 

Bedre  end  al 
verdens  guld 

Den  eneste  løn,  vi  havde 
fået,  var  at  føle  den  rene  og 
ube-  smittede  kærlighed  vi 
havde  oplevet  i  vort  hjerte, 
mens  vi  hjalp  disse  menne- 
sker, og  det  var  bedre  end  alle 
penge  i  hele  verden. 

Jeg  blev  desværre  forflyttet 
kort  tid  efter,  så  jeg  havde  ik- 
ke mulighed  for  at  følge  op 
på  disse  mennesker.  Men  selv 
om  de  ikke  blev  døbt  eller 
undervist  i  evangeliet,  var  det 
helt  sikkert  det  hele  værd.  Jeg 
ved,  at  disse  mennesker  har 
fået  et  godt  indtryk  af  Kirken, 
og  det  er  det  vigtigste,  for  når 
Kirken  en  dag  er  over  hele 
verden,  vil  de  måske  møde 
den  igen,  og  så  vil  den  sæd, 
som  vi  har  sået,  måske  spire 
et  eller  andet  sted.  Og  selvom 
den  ikke  gør  det,  så  har  jeg 
og  de  andre,  der  hjalp  til  samt 
flere  andre,  lært  en  uforglem- 
melig lektie  om  at  være  "en 
Herrens  tjener.  □ 
Ældste  Jakob  Munk  Ly- 
bæk, 

Canada  Halifax  Mission 


Hø-banden  i  aktion.  (Foto:  Lybæk). 


Ny  video  for 
præstedømmeledere 


1  '-^n.   sfeap  r„ 


En  ny  instruktiv  video  for  Kirkens  ledere  kan  købes  på  Nordisk 
Distributions  Center.  (TD-foto). 


På  Nordisk  Distributions 
Center  kan  man  nu  købe 
videoen  "Få  Det  Melkised- 
ekske  Præstedømme  til  at 
fungere"  -  med  danske  under- 
tekster. 

Videoen,  der  koster  65  kr, 
beskriver  hvorledes  ledere  i 
præ-  stedømmets  kvorummer 
og  grupper  bør  organisere  sig 
og  oprette  komiteer  til  at  ud- 


føre Kirkens  mission. 

En  meget  spændende  og 
bevægende  del  af  videopro- 
grammet viser,  hvordan 
hjemmelærere  rundt  om  i 
verden  har  haft  succes  med  at 
reaktivere  inaktive  familier. 

Helt  sikkert  en  video,  der 
vil  motivere  enhver  hjemme- 
lærer! □ 
Carsten  Gram 


KIRKENYT 

19 


Alk  medlemmer 
mødes  i  marts 

Regionalkonference  for  hele  landet 


*4 

'JRB 

.De«  store  konference  for  alle  sidste  dages  hellige  i  Danmark  afholdes 
bla  i  Carl  Nielsen  Kongrescenter  i  Odense.  (Foto:  Odense  Tu- 
ristbureau). 


Lørdag  og  søndag  den  14.- 
15.  marts  1992  afholdes 
der  en  regionalkonference  for 
alle  medlemmer  i  Danmark. 

Stedet  vil  være  Odense,  og 
det  forlyder,  at  konferencen 
vil  foregå  i  Carl  Nielsen  Cen- 
tret i  Odense. 

-  Vi  mener,  at  der  vil  være 
gode  indkvarteringsforhold 
både  hotelmæssigt  og  på  sko- 
ler i  nærheden,  hvilket  vi  er  i 
færd  med  at  sørge  for,  siger 
Steffen  Vestergaard  fra  stav- 
spræsidentskabet  i  Århus  stav 
til  Kirkenyt. 

-  De  nærmere  oplysninger 
om  tider  og  program  vil  tilgå 
hver  eneste  biskop  og  gren- 
spræsident  i  landet  i  god  tid 


forinden,  fortsætter  præsident 
Vestergaard. 

Besøgende 
generalautoriteter 

Regionalkonferencen  vil 
være  under  præsidium  af 
apostel  M.  Russell  Ballard  og 
blandt  de  øvrige  besøgende 
vil  være  andenrådgiver  i  om- 
rådepræsidentskabet Gerald 
E.  Melchin  samt  regionalre- 
præsentant Arne  Hedberg. 

Kom  alle  til 

Odense! 

Kirkenyt  opfordrer  alle  si- 
ne læsere  til  at  sætte  hinanden 
stævne  i  Odense,  og  til  at  be- 
nytte denne  mulighed  til  at 
høre  fra  Kirkens  ledere.  Mu- 
lighederne er  vores,  tænk  blot 
på,  hvilken  optakt  dette  møde 
kan  blive  for  Hjælpeforenin- 
gens 1 50  år.  Eller  på  de  min- 
der, som  børn  og  unge  vil  få. 
Vel  mødt  i  Odense  d.  14.-15. 
marts  1992.  □ 
Flemming  Bo  Pedersen. 


Fredericia  Ward  støtter  et  rumænsk  børnehjem 


Fredericia  Ward  (især  sø- 
strene) bidrog  med  ca. 
8.000  kr.  til  et  børnehjem  i 
Rumænien. 

Der  var  tale  om  et  lokalt 
Rumæniens-projekt  i  Frederi- 
cia, som  wardet  ønskede  at 
støtte  med  noget,  man  kan 
kalde  en  traditionel  "Hjælpe- 
foreningsbasar". 

Men  salget  af  håndarbejde, 
hjemmebag,  syltetøj,  dekora- 
tioner samt  plader  og  bånd  af 
Tabernakelkoret  var  ikke  til 
personlig  fordel.  Helt  i  over- 
ensstemmelse med  fejringen 
af  Hjælpeforeningens  150-års 
fødselsdag,  som  der  arbejdes 
med  over  hele  verden,  gik  sø- 
strene ud  og  deltog  i  et  pro- 
jekt til  fordel  for  andre,  som 
har  behov  for  hjælp. 


Radiointerview 

Forarbejdet  var  bl.a.  et  in- 
terview på  45  minutter  i  lo- 
kalradioen, Radio  Lillebælt; 
en  1 4-dages  udstilling  i  Biku- 
ben på  gågaden  i  Fredericia; 
invitationer  på  supermarke- 
ders opslagstavler  og  i  en 
avisannonce. 

Fredericia  Wards  julemar- 
ked blev  afholdt  dels  i  kirken 
og  dels  i  et  indkøbscenter, 
"Vestcentret",  med  et  flot 
økonomisk  resultat,  men  også 
en  flot  markering  af  Kirken  i 
lokalsamfundet.  □ 
Sv.  Aage  Andersen. 


Fredericia  wards  basar  i  Vestcentret,  hvor  man  solgte  gaveartikler 
for  at  samle  penge  ind  til  rumænske  børn.  (Foto:  Uhrskov). 

